recursal/SuperWikiNEXT-32B huggingface dataset:
**கிருஷ்ண குமார் பிர்லா** அல்லது **கே. கே. பிர்லா** (*Krishna Kumar Birla*, அக்டோபர் 12, 1918 – ஆகஸ்ட் 30, 2008) என்பவர் இந்தியாவின் ஒரு முன்னணித் தொழிலதிபர். 1991 இல் இந்தியாவில் மேற்கொள்ளப்பட்ட பொருளாதார சீரமைப்புக்கு ஆதரவளித்த தொழிலதிபர்களில் இவர் குறிப்பிடத்தக்கவர்.

இந்துஸ்தான் டைம்ஸ் ஆங்கில நாளிதழ் மற்றும் பல்வேறு பிர்லா குழும நிறுவனங்களின் தலைவராக திகழ்ந்தவர். பிர்லா குழுமத்திற்கு நாடு முழுவதும் சர்க்கரை ஆலை, உர தொழிற்சாலை, இரசாயன, கனரக தொழிற்சாலை, புடவை, கப்பல்துறை உள்ளிட்ட பல்வேறு நிறுவனங்களும், தொழிற்சாலைகளும் உள்ளன.

18 ஆண்டுகள் தொடர்ச்சியாக ராஜ்ய சபை உறுப்பினராக பதவி வகித்த பிர்லா, 1997 ம் ஆண்டு கல்கத்தா ஷெரீப் ஆகவும் பதவி வகித்தவராவார். 1997 இல் இவருக்கு புதுச்சேரி பல்கலைக்கழகம் முனைவர் பட்டம் வழங்கிக் கௌரவித்தது.

மறைவு
-----

சில வாரங்களாக உடல் நலம் பாதிக்கப்பட்டிருந்த பிர்லா, கொல்கத்தாவிலுள்ள தனது வீட்டில் 2008, ஆகஸ்ட் 30 காலை 7.30 மணியளவில் காலமானார். அவரது மனைவி மனோரமா தேவி ஒரு மாதத்திற்கு முன்னர் மரணமடைந்தார் என்பது குறிப்பிடத்தக்கது. பிர்லாவுக்கு 3 மகள்கள் உள்ளனர்
.

மேற்கோள்கள்
-----------

1. ↑  K.K. Birla was among the few who supported reforms in 1991: PM பரணிடப்பட்டது 2007-12-18 at the வந்தவழி இயந்திரம்; *த ஹிண்டு*, டிசம்பர் 13 2007
2. ↑  தொழிலதிபர் கே.கே. பிர்லா மறைவு - சென்னைஆன்லைன்
[*தொடர்பிழந்த இணைப்பு*]

வெளி இணைப்புகள்
---------------

* தரவுகள்:கே. கே. பிர்லா பரணிடப்பட்டது 2008-09-01 at the வந்தவழி இயந்திரம், இந்துஸ்தான் டைம்ஸ்
* Noted industrialist K K Birla dies at 90
**கே. கே. இராமச்சந்திரன் நாயர்** (*K. K. Ramachandran Nair*) (1953 - 14 சனவரி 2018) இந்திய கம்யூனிஸ்ட் கட்சியின் (மார்க்சிசம்) அரசியல்வாதியாவார். கேரள சட்டமன்றத்தில் செங்கன்னூர் சட்டமன்றத் தொகுதியை 2016 முதல் தான் இறக்கும் வரை பிரதிநிதித்துவப்படுத்தினார்.

சொந்த வாழ்க்கை
--------------

இவர், 1953 இல் செங்கன்னூர், ஆலாவில் பிறந்தார். பந்தளம், நாயர் சேவை அமைப்பின் கல்லூரியில் முதுகலை பொருளாதாரத்தில் பட்டம் பெற்றார். பின்னர் திருவனந்தபுரத்திலுள்ள அரசு சட்டக் கல்லூரியில் 1978 இல் சட்டப் பட்டம் பெற்றார்.

சென்னை, அப்போலோ மருத்துவமனையில் கல்லீரல் நோய்க்கு சிகிச்சை பெற்று வந்த இவர் 14 ஜனவரி 2018 அதிகாலை 4 மணிக்கு இறந்தார்.

அரசியல் வாழ்க்கை
----------------

2001ஆம் ஆண்டு [[கேரள சட்டமன்றத் தேர்தலில் செங்கன்னூர் சட்டமன்றத் தொகுதியில் போட்டியிட்டு தோல்வியடைந்ததன் மூலம் தனது அரசியல் வாழ்க்கையைத் தொடங்கினார். இவர் இந்திய தேசிய காங்கிரசின் சோபனா ஜார்ஜ் என்பவரால் 1465 வாக்குகள் வித்தியாசத்தில் தோற்கடிக்கப்பட்டார்.

2016இல் நடந்த கேரள சட்டமன்றத் தேர்தலில் இந்திய தேசிய காங்கிரசின் பி. சி. விஷ்ணுநாத்தை 7983 வாக்குகள் வித்தியாசத்தில் தோற்கடித்து செங்கன்னூர் சட்டமன்றத் தொகுதியிலிருந்து கேரள சட்டமன்றத்திற்குத் தேர்ந்தெடுக்கப்பட்டார். 2018இல் தான் இறக்கும் வரை இப் பதவியில் இருந்தார்.

மேற்கோள்கள்
-----------

1. 1 2  "Kerala MLA K.K. Ramachandran Nair passes away". 14 January 2018. .
2. ↑  Chengannur MLA KK Ramachandran Nair passes away
[*தொடர்பிழந்த இணைப்பு*]
3. ↑  Kerala Assembly Elections 2011, Chengannur Constituency
4. ↑  "LDF score is eight out of nine". *The Hindu*. 20 May 2016.. பார்த்த நாள்: 11 August 2019.
**கண்ணன் தேவன் மலைக் குன்று** என்பது இந்தியாவில், கேரள மாநிலத்தில், இடுக்கி மாவட்டம், தேவிக் குளம் வட்டத்தில் அமைந்துள்ள ஒரு கிராமம்.
இந்த கிராமம் மலைத் தோட்டப் பயிரான காப்பி பயிரிடுவதற்காக 1877 ஆம் ஆண்டு ஜீலை 11 ல் பூண்ஜாா் தம்புரான் என்பவரால், லண்டனைச் சோ்ந்த ஜான் டேனியஸ் முன்ரோ என்பவருக்கு குத்தகை விடப்பட்டது. பின்பு 1971 ஆம் ஆண்டு கண்ணன் தேவன் மலைக் குன்றுகள் (நிலம் புதுப்பொறுப்பேற்றல்) சட்டத்தின் கீழ் இக்கிராமத்தின் நிலங்களும், மலைத் தோட்டப் பயிர்களும் கேரள அரசால் பொறுப்பேற்றுக்கொள்ளப்பட்டது. 

இன்று இது ஒரு புகழ் வாய்ந்த சுற்றுலாத் தலமாக விளங்குகிறது.

இங்கு உள்ள கடுமையான வேலை சூழ்நிலை காரணமாக 2015 இல் பெண் தொழிலாளா்களால் நடத்தப்பெற்ற மூன்று மலைத் தோட்டப் பயிா் வேலை நிறுத்தம், கண்ணன் தேவன் மலைப் பகுதிைய சுற்றியுள்ள பகுதிகளில் உள்ள மலைத்தோட்ட தொழிலாளா்களின் வேலைச் செய்யும் சூழ்நிலையை மேம்படுத்த காரணமாக, தூண்டுதலாக அமைந்தது.

மக்கள் தொகையியல்
----------------

மேற்குத் தொடர்ச்சி மலையில் உள்ள கண்ணன் தேவன் மலைக் குன்று
2001 இந்திய மக்கள் தொகை கணக்கெடுப்பின்படி கண்ணன் தேவன் மலையின் மக்கள் தொகை 68,205. இதில் 34,473 ஆண்கள் 33,732 பெண்கள் அடங்கியுள்ளனா்.

சான்றுகள்
---------

1. ↑  "Census of India : Villages with population 5000 & above". 2008-12-10 அன்று பார்க்கப்பட்டது. `|first=` missing `|last=` (உதவி)
2. ↑  Kannan Devan Hills (Resumption of Lands) Act, 1971
3. ↑  "The Romantic Kannan Devan Hills". 2011-09-17 அன்று மூலம் பரணிடப்பட்டது. 2017-07-14 அன்று பார்க்கப்பட்டது.
**கச்சுப்பள்ளி செல்லாண்டியம்மன் கோயில்** தமிழ்நாட்டில் சேலம் மாவட்டம், கச்சுப்பள்ளி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் செல்லாண்டியம்மன் சன்னதியும், சாமுண்டியம்மன், மாதேஸ்வரன், விநாயகர், வீரபத்திரர் உபசன்னதிகளும் உள்ளன. இங்குக் கோயில் தேர் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. ஐப்பசி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வலிங்க்டன்**  (Wallington) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 2.679 சதுர கிலோ மீற்றர் பரப்பளவைக் கொண்டுள்ளது. இதில் 2.546 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.132 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,335 ஆகும். வலிங்க்டன் நகரத்தின் மக்கள் தொகை அடர்த்தி ஒரு கிலோ மீற்றருக்கு 4,451.2 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
வலை 2.0 தலைமுறை பயன்படுத்து வலைத்தள எழிலூட்டல் கூறுகளை பிரதிநிதித்துவப்படுத்தும் குறியீட்டுப்படம் ஒன்று. நிறக்கலப்பு, வளைந்த மூலைகள், பெரிய எழுத்துருக்கள், வரிக்கோடுகளுடனான பின்னணி, பிரபல "beta" மேலொட்டு, ஒளியூடுபுகவிடும் இயல்பு, பிரகாசமான வண்ணங்கள், ஆப்பிள் நிறுவனத்தால் கண்டுபிடிக்கப்பட்ட "ஈரத்தள" எழிலூட்டல் போன்றவற்றை இது கொண்டிருக்கிறது.
**வலை 2.0 (web 2.0)** எனும் சொல், வைய விரிவு வலையில் பரந்துள்ள இரண்டாந்தலைமுறை இணையச்சேவைகளை குறிக்க பயன்படுகிறது.

முதலாந்தலைமுறையோடு ஒப்பிடும்போது, வலை 2.0 ஆனது முதல் தலைமுறையின் மரபான நிலையான வலைப்பக்கங்களை தாண்டி, பொதுவாக கணினியில் பயன்படுத்தும் செயலிகள் போன்ற அனுபவத்தை பயனர்களுக்கு கொடுக்கத்தக்க வலைச்சேவைகளை கொண்டிருக்கிறது. 

வலை 2.0 வலைச் செயலிகள், 1990 களிலேயே முகிழ்க்கத்தொடங்கிவிட்ட சில தொழிநுட்பங்களை பொதுவாக பயன்படுத்துகிறது.

* public web service APIs (1998)
* ஏஜாக்ஸ் (1998)
* செய்தியோடை (1997)

போன்றவை அவற்றுள் சிலவாகும்.

இச்சேவைகள் பெருமெடுப்பிலான பிரசுரிப்பை, தகவல் பகிர்வை அனுமதிக்கின்றன. இந்த கருத்துருவமானது விக்கி கள், வலைப்பதிவுகள் போன்றனவற்றையும் உள்ளடக்குகின்றது.

வெளி இணைப்புக்கள்
-----------------

* வலை 2.0 செல்நெறிக்கேற்ற சின்னங்களை உருவாக்கும் வலைச்செயலி
**ஷாநவாஸ்** என்றழைக்கப்படும் **முகம்மது காசிம் ஷாநவாஸ்** இராமநாதபுரம் மாவட்டம், நத்தம் (அபிராமம்) என்ற ஊரில் 1959 ல் பிறந்தவர். தற்போது சிங்கப்பூரில் வசித்து வருகிறார். உணவகத்தின் உரிமையாளர், கதையாசிரியர், பத்தி எழுத்தாளர், கட்டுரையாளர்,கவிஞர் என்ற பன்முகத்தன்மையுடன் சிங்கப்பூர் இலக்கிய வெளியில் செயல்படும் இவர் இந்திய, சீன, மலாய் உணவுக் கலாச்சாரம் சார்ந்த கட்டுரைகளைத் தொடர்ந்து எழுதி வருவதோடு சிங்கப்பூர் வாசகர் வட்டத்தின் ஒருங்கிணைப்பாளராகவும்,சிங்கப்பூர் மாத இதழ் சிராங்கூன் டைம்ஸின் முதன்மை ஆசிரியராகவும் உள்ளார்.

கல்வி
-----

திருச்சி ஜமால் முகமது கல்லூரியில் வேதியியல் பிரிவில் இளங்கலைப் பட்டமும், மதுரை காமராஜர் பல்கலைக்கழகத்தில் அரசியல் மற்றும் பொது நிர்வாகத்துறையில் முதுகலைப்பட்டமும் பெற்றவர்.

எழுத்துப்பணி
------------

மத்திய அரசுத்துறையில் பணியாற்றிய போது கலை இலக்கியப் பணிமன்றம் மூலம் ஆரம்பித்த எழுத்துப் பணியைத் தொடர்ந்து வருகிறார். உயிரோசை, சிங்கப்பூர் கிளிஷே ஆகியவைகளில் பத்திக் கட்டுரைகள் எழுதி இருக்கிறார். வாதினி மாத இதழ், தங்கமீன் இணைய இதழ், சிங்கப்பூரிலிருந்து வெளிவரும் தமிழ்முரசு நாளிதழ், ஆஸ்திரேலியாவிலிருந்து வெளிவரும் தமிழ்முரசு வார இதழ் ஆகியவைகளில் இவரின் படைப்புகள் வெளிவந்துள்ளன. 

சிங்கப்பூரைக் களமாகக் கொண்டு வெளிவரும் தி சிராங்கூன் டைம்ஸ் மாத இதழின் முதன்மை ஆசிரியர்.

இவர் உயிரோசை இணைய இதழில் தொடராக எழுதிய "அயல்பசி" பத்தி எழுத்துகளை 2012 ம் ஆண்டுக்கான சிறந்த பண்பாட்டுக் கட்டுரையாக எஸ். ராமகிருஷ்ணன் தேர்வு செய்தார்.

சிங்கப்பூர் வாசகர் வட்டம் 2017 ம் ஆண்டு வெளியிட்ட "இடமும் இருப்பும்" என்ற சிறுகதைத் தொகுப்பின் தொகுப்பாசிரியராகவும் பணியாற்றியுள்ளார்.

வெளிவந்துள்ள நூல்கள்
--------------------

### கட்டுரைத் தொகுப்புகள்

* ஒரு முட்டை புரோட்டாவும், சாதா புரோட்டாவும்
* துண்டு மீனும், வன்முறைக் கலாச்சாரமும்
* அயல்பசி
* நனவு தேசம்
* காலச்சிறகு

### சிறுகதைத் தொகுப்பு

* மூன்றாவது கை
* ஒலி மூங்கில்

### கவிதைத் தொகுப்பு

* சுவை பொருட்டன்று

பெற்றுள்ள விருதுகள்
-------------------

* சிங்கப்பூர் இலக்கிய விருது 2014
* கரிகாலன் விருது 2015
* மு.கு.இராமச்சந்திரா நினைவுப்பரிசு
* சிங்கப்பூர் இலக்கிய விருது 2016

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑  "காப்பகப்படுத்தப்பட்ட நகல்". 2015-10-25 அன்று மூலம் பரணிடப்பட்டது. 2015-09-24 அன்று பார்க்கப்பட்டது.
7. ↑
8. ↑
9. ↑
10. ↑  "சிங்கப்பூர் இலக்கிய விருதுகள்". தமிழ் முரசு. 5 நவம்பர் 2014. 23 செப்டம்பர் 2015 அன்று பார்க்கப்பட்டது.
[*தொடர்பிழந்த இணைப்பு*]
11. ↑
12. ↑

வெளி இணைப்புகள்
---------------

* - ஷாநவாஸின் வலைப்பக்கம்
* சிங்கப்பூர் வாசகர் வட்டத்தில் ஜெயகாந்தன் நினைவலைகள், தினமலர்
**அச்சலேசுவர் மகாதேவர் கோயில்** ( *Achaleshwar Mahadev Temple*) என்பது இந்தியாவின் ராஜஸ்தானின் சிரோஹி மாவட்டத்திலுள்ள ஆபு சாலை வட்டம், அச்சல்கர் கோட்டைக்கு வெளியே அமைந்துள்ள ஒரு சிவன் கோயிலாகும். இக்கோயில் கி.பி 9 ஆம் நூற்றாண்டில் கட்டப்பட்டதாக நம்பப்படுகிறது. மேலும் பரமார வம்சத்தால் கட்டப்பட்டதாகவும் தெரிகிறது. இந்த வம்சம் கோட்டையின் அசல் கட்டமைப்பைக் கட்டிய பெருமைக்குரியது. பின்னர் புனரமைக்கப்பட்டு, புதுப்பிக்கப்பட்டு, கிபி 1452 இல் மஹாராணா கும்பாவால் அச்சல்கர் என்று பெயரிடப்பட்டது.

சான்றுகள்
---------

1. ↑   *The Indian Magazine and Review*. National Indian Association in Aid of Social Progress and Education in India. 1895. பக். 116–119. .
2. ↑  Gupta, R. K. and S. R. Bakshi (2008). *Studies in Indian History: Rajasthan through the Ages*. **5**. New Delhi: Sarup & Sons. பக். 189–90. பன்னாட்டுத் தரப்புத்தக எண்:978-81-7625-841-8. .

வெளியிணைப்புகள்
---------------

* Achaleshwar Temple history
* Mount Abu Tourism
* Rajasthan Tourism
* Achaleshwar Mahadev Temple - The Divine India
**அச்சு முறுக்கு** (*Achappam*) என்பது பிரத்யேக வகை அச்சை பயன்படுத்தி சுடப்படுகிறது. கேரள மாநிலம் மற்றும் தமிழ்நாட்டில், கன்னியாகுமரி மாவட்டத்தில், கிறிஸ்தவர்களிடையே திருமணம் போன்ற சிறப்பு நாட்களில் அச்சு முறுக்கு அல்லது அச்சப்பம் இன்றியமையாத பணியாரம் ஆகும். இந்தப் பணியாரம் செய்யும் முறை மத்திய கிழக்கு ஆசிய நாடுகளில் இருந்து, இந்தியாவில் அறிமுகம் செய்யப்பட்டது என்று கருதப்படுகிறது.

செய்முறை
--------

முறுக்கு தயாரிக்கும் அச்சின் வரைபடம்
அரிசி மாவில் 4 முதல் 6 வரை கோழிமுட்டை உடைத்து ஊற்றி, தேங்காய் பால் பயன்படுத்தி பிசைய வேண்டும். இதில் சற்று சீரகம் மற்றும் எள்ளு ஆகியவை கலந்து கிண்ட வேண்டும். விருப்பம் போல் சர்க்கரையும் சேர்த்துக் கொள்ளலாம். கொதிக்கும் தேங்காய் எண்ணெயில் முக்கி சூடு செய்த மாவின் முக்கால் வாசி வரையில் எண்ணெயில் விட்டு மாவு படிந்த பிறகு அதை தேங்காய் எண்ணெயில் அழுத்திப் பிடிக்க வேண்டும். சற்று நேரத்திலேயே அச்சில் உள்ள மாவு தானாகவே விடுபட்டு தேங்காய் எண்ணெயில் விழும். அது சிவப்பு நிறமாக மாறும்போது எடுத்து எண்ணெய் வடிகட்டி நீக்கவும். ஈரம் இல்லாத பாத்திரத்தில் அச்சு முறுக்கினை பாதுகாப்பாக இரண்டு மாதங்கள் வரையில் வைக்க முடியும். சர்க்கரை அல்லது வெல்லப் பாகு செய்து அச்சு முறுக்கில் பயன்படுத்தலாம்.

படங்கள்
-------

* 
* 
*

மேற்கோள்கள்
-----------

1. ↑  Gopalakrishnan, Swathi (24 December 2018). "Delivering Noël: Indians celebr-eat their Christmas, and how!". *The Statesman*. 2021-05-25 அன்று மூலதளத்திலிருந்து பரணிடப்பட்டது எடுக்கப்பட்டது. 13 December 2020 அன்று பார்க்கப்பட்டது.
2. 1 2  Rajkumar, Shanthini (31 December 2015). "Of rose cookies and kalkals" (in en-IN). *The Hindu*. .
3. ↑  Menon, A. Sreedhara (1979) (in en). *Social and cultural history of Kerala*. Sterling. .
4. ↑  Choondal, Chummar (1988) (in en). *Christian Folklore*. Kerala Folklore Academy. .
5. ↑  Abraham, Tanya (2020). *Eating With History*. Niyogi Books. பன்னாட்டுத் தரப்புத்தக எண்:9789389136265.
6. ↑  Engelhardt, Elizabeth S. D.; Smith, Lora E. (2019) (in en). *The Food We Eat, the Stories We Tell: Contemporary Appalachian Tables*. Ohio University Press. பன்னாட்டுத் தரப்புத்தக எண்:978-0-8214-4687-4. .
நெல்லூர் ஆடு
**நெல்லூர் ஆடு** (*Nellore Sheep*) என்பது இந்தியாவில் இப்போது உள்ள 37 இனச் செம்மறி ஆடுகளுல் ஒன்றாகும். ஓர் இனம் என்பது குறிப்பிட்ட பகுதியில் எளிதில் அடையாளம் கண்டு கொள்ளக்கூடிய வெளித்தோற்றத்தையும், இயல்பையும் பெற்றிருக்கும். செம்மறி ஆட்டைக் கம்பள இன ஆடு, இறைச்சி ஆடு எனப் பிரிக்கலாம். இவற்றுள் நெல்லூர் ஆடு இறைச்சி இனத்தைச் சார்ந்தது.

உடலமைப்பு
---------

நெல்லூர் ஆடுகள், ஆந்திர மாநிலத்திலுள்ள நெல்லூர் மாவட்டத்தில் காணப்படுகிறது. இந்தியாவில் காணப்படும் செம்மறி ஆடுகளில் இது மிக உயரமாக்வும் அதிக உடல் எடையும் கொண்டது. கொம்புகள் பின்னோக்கி வளைந்து காணப்படும். பொதுவாக இரண்டு வளைவுகள் காணப்படும். நீண்ட முகமும் நீளமான காதுகளும் கொண்டது. தாடி அல்லது மணி என்று கூறப்படும் சிறிய உறுப்புகள் வெள்ளாடுகளின் கழுத்தின் கீழ்ப்புறத்தில் காணப்படும். இவை செம்மறியாடுகளில் காணப்படாது. ஆனால் நெல்லூர் இன ஆடுகளில் இவை காணப்படும்.

வகைகள்
------

1. பாலா நெல்லூர் இனம்: வெண்மை நிறத்தில் இருக்கும். சில சமயம் வெண்மை நிறத்தில் பழுப்பு நிறத் திட்டுகளுடன் காணப்படும். பெரும்பாலும் இந்தத் திட்டு தலை, கழுத்து, முதுகு, கால் ஆகிய இடங்களில் காணப்படும்.

2. ஜோடிப்பூ அல்லது ஜோடிப்பூ நெல்லூர் இனம்: வெண்மை நிறத்தில் கறுப்புப் புள்ளிகளோடு காணப்படும். இப்புள்ளி பெரும்பாலும் வாயைச் சுற்றிலும், கால், கீழ்த்தாடைகளிலும் காணப்படும். சில ஆடுகளில் இப்புள்ளிகள் வயிற்றுப் பகுதிகளில் காணப்படும்.

3. டேரா நெல்லூர் ஆடு: பழுப்பு நிறத்தில் காணப்படும். நெல்லூர் மாவட்டத்திலும் அதைச் சுற்றியுள்ள பிரகாசம், ஓங்கோல், கடப்பா, குண்டூர், நல்கொண்டா மாவட்டங்களிலும் மிகுதியாகக் காணப்படுகிறது.

### தனித்தன்மை

பருவமடைந்த ஆண், பெண் ஆடுகள் முறையே 30முதல் 40 கிலோ வரை உடல் எடையுடன் இருக்கும். உடலின் நீளம் 67 முதல் 76 செ. மீட்டரும், மார்புச் சுற்றளவு 72 முதல் 75 செ.மீட்டரும் இருக்கும். தோலில் முடி குறைவாகவே இருக்கும். மார்பும், கழுத்தின் கீழ்ப்புறமும் சந்திக்கும் இடத்திலும், கழுத்துக்கு மேற்புறமும், தொடையின் பின்பிறமும் முடி மிகுந்து காணப்படும். கொம்புகள் ஆண் ஆடுகளில் மட்டும் காணப்படும். காது 15 செ.மீ நீண்டு தொங்கும். வால் மிகவும் மெலிந்து 10 செ.மீ. அளவில் சிறியதாகக் காணப்படும். 20-23 மாத வயதில் பருவமடைந்து முதல் குட்டியை 28 மாத வயதில் ஈனுகிறது. பொதுவாக ஒரு முறை ஒரு குட்டி மட்டுமே ஈனும். குட்டி ஈன்ற பிறகு அடுத்த குட்டி ஈனுவதற்கு ஏறத்தாழ 428 நாள்கள் ஆகும்.
பொதுவாகப் பல காரணங்களினால் 14% குட்டிகள் 3 மாத வயதிற்குள் இறந்துவிடுகின்றன. 4% குட்டிகள் 3-12 மாத வயதில் மடிந்துவிடுகின்றன.
பிறந்த குட்டியின் எடை ஏறத்தாழ 2.5 கி.கி இருக்கும். மூன்று மாத வயதில் 12 கி.கி எடையும், 6 மாத வயதில் 16 கி.கி எடையும், 12 மாத வயதில் 23 கி.கி எடையும் இருக்கும்.

மேற்கோள்கள்
-----------

1. ↑  அறிவியல் களஞ்சியம் தொகுதி 14
2. ↑
3. ↑  "Breeds of Livestock - Nellore Sheep — Breeds of Livestock, Department of Animal Science". *afs.okstate.edu*. 2022-12-31 அன்று பார்க்கப்பட்டது.
4. ↑   "District-wise forest cover". Andhra Pradesh Forest Department. 28 October 2015. Archived from the original on 28 October 2015. Retrieved 23 June 2016
5. ↑  Mason, I.L. 1996. A World Dictionary of Livestock Breeds, Types and Varieties. Fourth Edition. C.A.B International. 273 pp.
|  |
| --- |
| நெல்லூர் மாடு, பிரேசில் |

பிரேசில் நெல்லூர் மாடும் ஒரு கன்றும் மாதிரிக்காக.
**நெல்லூர் மாடு** ( Nelore அல்லது Nellore ) என்பது இறைச்சித்தேவைக்காக இந்தியாவில் இருந்து கொண்டுவந்த நாட்டு மாட்டு வகையான ஒங்கோல் மாடுகளில் இருந்து பிரேசிலில் உருவாக்கப்பட்ட ஒரு மாட்டினமாகும். இந்த மாட்டினத்திற்கு இந்தியாவின் ஆந்திரப் பிரதேச மாநிலத்தின் நெல்லூரின் பெயரிடப்பட்டது. நெல்லூர் மாடுகளுக்கு தோள்பட்டை மற்றும் கழுத்துக்கு மேலே தனித்துவமான பெரிய திமில் உள்ளது. நீரில் நடக்கவும் மேய்ச்சலுக்கு நடக்க ஏதுவாக இவை நீண்ட கால்கள் கொண்டுள்ளன. நெல்லூர் மாடுகள் மிகவும் குளிர்ந்த வெப்ப நிலையைத் தவிர அனைத்து வெப்ப நிலையையும் தாங்கும் வித‍த்தில் உள்ளன. இவை அதிக வெப்பம் தாங்கும் திறன், நோய் எதிர்ப்பு ஆற்றல் மற்றும் பல்வேறு ஒட்டுண்ணிகளிடமிருந்து காத்துககொள்ளும் ஆற்றல் பெற்றவையாக உள்ளன. இதனால் பிரேசிலில் நெல்லூர் மாடுகள் பெரிய அளவில் வளர்க்கப்படுகின்றன. இந்த மாடுகள் பிற இந்தியவகை மாடுகளைப்போல குறுகிய காதுகள் கொண்டவையாக உள்ளன. தற்போது பிரேசிலில் இறைச்சித் தேவைக்காக வளர்க்கப்படும் மாடுகளில் 80% மாடுகள் (தோராயமான 167,000,000 விலங்குகள்) நெல்லூர் கலப்பு மாடுகளாகும்.

மேற்கோள்கள்
-----------

1. ↑  Oklahoma State University breed profile
**சுல்தான் உசேன் கமால்** (Sultan Hussein Kamel) (நவம்பர் 1853 – 9 அக்டோபர் 1917) இவர் 1914 டிசம்பர் 19 முதல் 1917 அக்டோபர் 9 வரை எகிப்து மீதான பிரித்தானிய பாதுகாப்பின் போது.சுல்தானாக இருந்தார். எகிப்தைக் கைப்பற்றியதைத் தொடர்ந்து 1517 ஆம் ஆண்டில் உதுமானியர்களால் இரண்டாம் சுல்தான் துமன் கொல்லப்பட்ட பின்னர் எகிப்தின் சுல்தான் என்ற பட்டத்தை வகித்த முதல் நபர் இவர்தான்.

இவர் 1863 முதல் 1879 வரை எகிப்தை ஆண்ட இசுமாயில் பாஷா என்பவரின் இரண்டாவது மகனாவார். 1914 திசம்பர் 19 அன்று எகிப்தை ஆக்கிரமித்த பிரித்தானியப் படைகள் இவரது மருமகன் இரண்டாம் அப்பாஸ் இல்மியை 5 நவம்பர் 1914 அன்று பதவி நீக்கம் செய்த பின்னர் இவர் 1914 திசம்பர் 19 அன்று எகிப்தின் சுல்தானாக அறிவிக்கப்பட்டார். உதுமானியர்களுக்கு முந்தைய எகிப்திய சுல்தானின் மறு நிறுவனமாக இருந்தாலும், புதிதாக உருவாக்கப்பட்ட எகிப்தின் சுல்தானகம் பிரித்தானியர்களின் பாதுகாவலில் இருந்தது. திறமையான அரசியல் மற்றும் இராணுவ அதிகாரம் பிரித்தானிய அதிகாரிகளிடம் இருந்தது. இது 1805 இல் முகமது அலி அதிகாரத்தைக் கைப்பற்றியதிலிருந்து பெருமளவில் பெயரளவிலான எகிப்து மீதான உதுமானியர்களின் சட்டப்படியான இறையாண்மையை முடிவுக்குக் கொண்டுவந்தது.

 கெய்ரோவிலுள்ள அல்-ரிஃபாய் பள்ளிவாசலில் சுல்தான் உசேன் கமாலின் கல்லறை
இவரது மரணத்தின் பின்னர், இவரது ஒரே மகன் இளவரசர் கமல் அல்-தின் உசேன் தனது வாரிசுரிமைய மறுத்துவிட்டார். அதனால் இவரது சகோதரர் புவாத்து அரியணையில் ஏறினார். 

கெய்ரோவில் உள்ள அமெரிக்க பல்கலைக்கழகத்தின் அரிய புத்தகங்கள் மற்றும் சிறப்பு சேகரிப்புகள் டிஜிட்டல் நூலகத்தில் சுல்தான் உசேனின் முடிசூட்டு ஊர்வலம் மற்றும் அடக்கம் ஊர்வலத்தின் ஸ்டீரியோஸ்கோப் புகைப்படங்கள் கிடைக்கின்றன.

குறிப்புகள்
-----------

1. ↑  Naguib Mahfouz, *Palace Walk* (Anchor Books, 1991), p. 12

வெளி இணைப்புகள்
---------------

* பொதுவகத்தில் Hussein Kamel of Egypt தொடர்பாக ஊடகக் கோப்புகள் உள்ளன.

Stereoscopes of Hussein Kamel's coronation and burial processions
**துளு பிராமணர்கள்** அல்லது **துளுவ பிராமணர்கள்** துளு நாட்டில் வசிப்பவர்களாவர். இது கேரளா வரை பரவியிருக்கும் பரசுராம சேத்திரத்தின் ஒரு பகுதியாக கருதப்படுகிறது. இவர்களின் இருப்பை கல்வெட்டுகளின் அடிப்படையில் துல்லியமாகவும் விஞ்ஞான ரீதியாகவும் விளக்க முடியும். ஸ்தானிக துளு பிராமணர்கள் அல்லது துளு பிராமணர்கள் என்றும் அழைக்கப்படும் இவர்கள் துளு நாட்டின் அசல் குடியிருப்பாளர்கள் ஆவர். சில அறிஞர்களின் கூற்றுப்படி, இவர்கள் 5ஆம் நூற்றாண்டு முதல் தென்னிந்தியாவில் வசித்து வருகின்றனர். பின்னர் இவர்கள் கொல்லூரிலிருந்து கப்பினாலேவுக்கும் பின்னர் புட்டூருக்கும் குடிபெயர்ந்தார்கள். 

இவர்கள் பல்வேறு பெயர்களில் வகைப்படுத்தப்படுகிறார்கள்.  புத்திதி, புத்திவந்தனா, பசீடகம், ஐயர், துளு பிராமணர், சைனிகர், தைனிகர், பந்தபந்துலு, அன்னீர் மற்றும் பானீர்.

துளு நாட்டின் பிராமணர்களின் மீதமுள்ள துணைப்பிரிவுகள் இந்தியாவின் பிற பகுதிகளிலிருந்து குடியேறினார்கள். முதல் இடம்பெயர்வு: கி.பி 9 ஆம் நூற்றாண்டின் பிற்பகுதியில் இருந்தது. 

* நம்பூதிரி பிராமணர்கள்

இரண்டாவது இடம்பெயர்வு: கி.பி 11 ஆம் நூற்றாண்டில் நடந்தது. 

* கொங்கணஸ்த் பிராமணர்
* கோட்டா பிராமணர்கள்
* சிவல்லி பிராமணர்கள்
* தேசஸ்த் பிராமணர்கள்

குறிப்புகள்
-----------

1. ↑  "Tulunadu" – Internet Archive வழியாக.

வெளி இணைப்புகள்
---------------

* Tulunadu
* Tulunadina Itihasadalli Sthanika Brahmanaru
* History of Sthanika Brahmins
* Sthanika Brahmanaru
* Tulunadina Itihasadalli Sthanika Brahmanaru
* STHANIKAS - Their Socio-religious and Economic Role in Karnataka (A. D. 1215-1800)
* Copy Of HISTORICAL IMPORTANCE O 1
**தேவீரஹள்ளி** (Deveerahalli) என்பது தமிழ்நாடின், கிருஷ்ணகிரி மாவட்டம், காவேரிப்பட்டணம் ஊராட்சி ஒன்றியத்தில் அமைந்துள்ள ஓர் கிராமம் ஆகும். இது குடிமாரன அள்ளி ஊராட்சிக்கு உட்பட்டது.

அமைவிடம்
--------

இந்த ஊரானது மாவட்ட தலைநகரான கிருஷ்ணகிரியிலிருந்து 28 கிலோமீட்டர் தொலைவிலும், காவேரிப்பட்டணத்தில் இருந்து 9 கிலோமீட்டர் தொலைவிலும், சென்னையில் இருந்து 269 கிலோமீட்டர் தொலைவிலும் உள்ளது. இந்த ஊரானது தமிழ்நாடு, கர்நாடகா, ஆந்திரா ஆகிய முன்று மாநிலங்கள் சங்கமிக்கும் இடத்தில் உள்ளது. இந்த ஊர் தென்பெண்ணை ஆற்றின் கரையில் உள்ளது. மலைகளுக்கு நடுவே அமைந்த ஊரை சுற்றிபார்க்க கோடைக்காலத்தில் அருகில் உள்ள மக்கள் வருகின்றனர்.

வரலாறு
------

இந்த ஊரானது பெருங்கற்காலக் காலத்திலிருந்து நீண்ட வரலாறைக் கொண்டுள்ளது. இது சோழப் பேரரசின் குளிர்கால தலைநகரமாக குறைந்த காலம் இருந்தது, என்பது மறக்கப்பட்ட ஒரு வரலாறு என்றும், தங்கள் மூதாதையர்கள் பழங்கால சோழ மன்னர்கள் என்று கிராமத்தில் வசிப்பவர்கள் கூறிக்கொள்கின்றனர்.

மக்கள்
------

இது சுமார் 7000 மக்கள் தொகை கொண்ட ஊராகும். பெரும்பாலான மக்களின் தாய்மொழியாக தமிழ் உள்ளது. ஆனால் கன்னடம் மற்றும் ஆங்கிலமும் பரவலாக பேசப்படுகிறது. இங்கு உள்ள பலர் பன்மொழியாளர் ஆவர். வட தமிழ்நாட்டில் உள்ள வேறு எந்த கிராமத்தையும் விட, இங்கு பல கலப்புத் திருமணங்கள் நடத்தப்படும் ஒரு முற்போக்கான கிராமமாக உள்ளது.

பொருளாதாரம்
-----------

இது தென்னை, மா, பனை மரங்கள் நிறைந்த அழகிய கிராமமாகும். மக்களுக்கு வருமானத்தின் முக்கிய ஆதாரமாக வேளாண் மற்றும் சுற்றுலாத்துறை உள்ளது. தேவேராஹஹல்லி அருகே மாம்பழ சாறு தயாரிக்கப்பட்டு, உலகெங்கிலும் ஏற்றுமதி செய்யப்படுகிறது. அக்டோபர் முதல் பிப்ரவரி வரை உலகெங்கிலும் இருந்து சுற்றுலா பயணிகள், இங்கு நிலவும் குளிர்ந்த காலநிலையை அனுபவிக்க வருகிறார்கள். மைலும் உள்ளூர் கலாச்சார நிகழ்வுகளில் அவர்கள் பங்கேற்கின்றனர்.

கல்வி
-----

எட்டாம் வகுப்பு வரை கல்வி அளிக்கும் ஒரு அரசு நடுநிலைப் பள்ளியானது கிராமத்தில் அமைந்துள்ளது.

குறிப்புகள்
-----------

1. ↑  "Deveerahalli Village , Kaveripattinam Block , Krishnagiri District". *www.onefivenine.com*. 2021-12-16 அன்று பார்க்கப்பட்டது.
**கோர்ட்** (*Court*) என்பது 2014 ஆம் ஆண்டு வெளியான இந்திய பன்மொழி சட்ட நாடகத் திரைப்படம் ஆகும். இதை அறிமுக இயக்குநர் சைதன்யா தம்ஹானே எழுதி இயக்கியுள்ளார். மும்பை அமர்வு நீதிமன்றத்தில் வயதான போராட்ட பாடகரான நாராயண் காம்ப்ளே (விரா சதிதர்) என்பவரின் மீது நடக்கும் வழக்கு மூலம் இந்த படம் இந்திய நீதி அமைப்பு எவ்வாறு செயல்படுகிறது என்பதை அச்சு அசலாக காட்டுகிறது. இதில் கீதாஞ்சலி குல்கர்னி, பிரதீப் ஜோஷி, ஷிரிஷ் பவார் ஆகியோர் நடித்தனர்.

இப்படத்திற்கு சம்பாஜி பகத் இசையமைத்தார். மிருணாள் தேசாய் மற்றும் ரிகவ் தேசாய் முறையே ஒளிப்பதிவாளராகவும், படத்தொகுப்பாளராகவும் பணியாற்றினர். உண்மையான நீதிமன்றங்களுக்கும் அவை திரைப்படங்களில் சித்தரிக்கப்படும் விதத்திற்கும் உள்ள வித்தியாசத்தைக் காண தம்ஹானே ஆர்வம் கொண்டவராக இருந்தார். பல உண்மை வழக்குகளைக் கண்டபின், இந்திய அமைப்பில் "நீதி மன்றக் கனவை" ஆராய விரும்பினார். அவரது நண்பர் விவேக் கோம்பர் படத்தை தயாரிக்க ஒப்புக்கொண்டு, அதில் நடித்தார். படக்குழு புதியவர்களைக் கொண்டிருந்தது. படத்தில் நடித்த நடிகர்கள் தொழில் முறை அல்லாத நடிகர்களாவர். மராத்தி, இந்தி, குஜராத்தி, ஆங்கிலம் என படத்தில் நான்கு மொழிகள் பேசப்படுகின்றன. இது மகாராட்டிரத்தில் நடப்பதாக உள்ளதால் பெரும்பாலான உரையாடல்கள் மராத்தியில் அமைக்கப்பட்டிருக்கின்றன. சட்டங்கள் ஆங்கிலத்தில் படிக்கப்படுகின்றன. எதிர் தரப்பு வழக்கறிஞர் குஜராத்தி மொழி பேசுபவராக உள்ளார்.

2014 ஆம் ஆண்டு நடந்த 71 வது வெனிஸ் சர்வதேச திரைப்பட விழாவில் *கோர்ட்* திரையிடப்பட்டது, அங்கு அது ஹொரைசன்ஸ் பிரிவில் சிறந்த திரைப்படம் மற்றும் தம்ஹானுக்காக லூய்கி டி லாரன்டிஸ் விருதை பெற்றது. இந்த திரைப்படம் பல திரைப்பட விழாக்களில் கலந்துகொண்டு 18 விருதுகளை பெற்றது. இது 2014 மும்பை திரைப்பட விழாவின் சர்வதேச போட்டி பிரிவில் இந்தியாவில் திரையிடப்பட்டது. இது திரையரங்குகளில் 2015 ஏப்ரல் 17 அன்று வெளியானது. வெளியாகி விமர்சன ரீதியான பாராட்டைப் பெற்றது. மேலும் 62 வது தேசிய திரைப்பட விருதுகளில் சிறந்த திரைப்படத்திற்கான தேசிய திரைப்பட விருதைப் பெற்றது.

கதை
---

நாராயண் காம்ப்ளே ஒரு ஆசிரியர், கவிஞர் சமூக ஆர்வலர் மற்றும் எதிர்ப்பு பாடகர் ஆவார். அவர் மேடையில் பாடிய எதிர்ப்புப் பாடல் ஒன்றினால் துப்புறவுத் தொழிலாளியான வாசுதேவ் பவார் என்பவர் தற்கொலை செய்துகொண்டார் என காம்ப்ளே மீது வழக்கு பதிவு செய்யப்பட்டு தற்கொலைக்கு தூண்டியதாக அவர் கைது செய்யப்படுகிறார். அவரை மீட்க முயல்கிறார் வழக்கறிஞர் வினய் வோரா. அந்த வழக்கு விசாரணை எப்படியெல்லாம் நடக்கிறது. காம்ப்ளே விடுதலை ஆனாரா இல்லையா என்பதை, எந்த திடீர் திருப்பமோ, நீண்ட வசனங்களோ இன்றி படம் அதன் போக்கில் சொல்கிறது.

நடிப்பு
-------

* விர சதிதர் -நாராயண் காம்ப்ளேவாக
* விவேக் கோம்பர் -வினய் வோராவாக
* கீதாஞ்சலி குல்கர்னி -அரசு வழக்கறிஞர் நூதனாக
* பிரதீப் ஜோஷி -நீதியரசர் சதாவர்தேவாக
* உஷா பேன் -ஷர்மிளா பவாராக
* ஷிரிஷ் பவார் -சுரித்தாக

குறிப்புகள்
-----------

1. ↑  Rao, Sushil; Phadke, Mithila (24 September 2015). "Small-budget Marathi film 'Court' India's Oscar entry". *தி டைம்ஸ் ஆஃப் இந்தியா*. Archived from the original on 23 ஜனவரி 2018. .
2. ↑  Sharma, Suparna (18 April 2015). "Movie review 'Court': In delightful contempt of court". *தி டெக்கன் குரோனிக்கள்*. .

வெளி இணைப்புகள்
---------------

* இணையதள திரைப்பட தரவுத்தளத்தில் *கோர்ட்*
* அழுகிய தக்காளிகளில் *Court*
**தேவீரஅள்ளி நடுபழனி தண்டாயுதபாணி சுவாமி கோயில்** தமிழ்நாட்டில் கிருஷ்ணகிரி மாவட்டம், தேவீரஅள்ளி என்னும் ஊரில் அமைந்துள்ள முருகன் கோயிலாகும்.

கோயில் சிறப்பு
--------------

இக்கோயிலானது பழநியில் உள்ள தண்டாயுதபாணி சுவாமி கோயிலைப்போலவே சிறு குன்றின் மீது அமைந்துள்ளது. இக்கோயிலுக்கு இந்தப்பெயரை கிருபானந்த வாரியார் சூட்டினார். இக்கோயிலுக்கு பழனி மலையின் சாயலுடன் மலைப்படிகள் இளைப்பாறும் மண்டபங்கள் அமைந்துள்ளன.

கோயில் அமைப்பு
--------------

மரையின் தொடக்கத்தில் கருங்கல்லாலான தோரண வாயிலானது மண்டபம் போன்று அமைக்கப்பட்டுள்ளது. மலையடிவாரத்தில் தேர் நிறுத்தப்பட்டுள்ளது. மலைப்படிகளில் ஏறும்போது இடையில் இடும்பனின் சுதைச் சிற்பம் மற்றும் இளைப்பாறும் மண்டபம் அமைக்கப்பட்டுள்ளது. கோயிலின் மகா மண்டபத்தின் முன்புறம் மயில் உருவமும், பலிபீடமும் அமைக்கப்பட்டுள்ளது. மகாமண்டபத்தையடுத்து அர்த்த மண்டபமும், கருவறையும் அமைந்துள்ளது. கருவறையில் வேலுடன் நின்ற கோலத்தில் தண்டாயுதபாணி உள்ளார். இக்கோயிலில் தண்டாயுதபாணிசுவாமி சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. பங்குனி மாதம் 15 நாட்கள் முக்கிய திருவிழாவாக தேர்த் திருவிழா நடைபெறுகிறது. தைப்பூசத்தன்று நடைபெறும் திருவிழாவின்போது பக்கர்கள் காவடி எடுத்தும் அலகு குத்தியும் நேர்த்திக்கடனைச் செலுத்துகின்றனர்.

அமைவிடம்
--------

இக்கோயிலானது கிருஷ்ணகிரி தரும்புரி நெடுஞ்சாலையில் உள்ள காரிமங்கலத்தில் இருந்து பண்ணந்தூர் செல்லும் வழியில் தேவீர அள்ளி அமைந்துள்ளது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
3. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 84-86.
**நெல்லி பிளை** (*Nellie Bly*, **நெலி பிளை**, மே 5, 1864 – சனவரி 27, 1922) என்ற புனை பெயர் கொண்ட அமெரிக்க இதழியலாளரின் இயற்பெயர் **எலிசெபத் ஜானே காக்ரான்** ஆகும்.

வாழ்க்கை வரலாறு
---------------

வறுமையால் பாதியிலேயே படிப்பை நிறுத்திவிட்டார். பெண்களைப் பற்றி வெறுப்போடு‍ எழுதிய ஒரு‍ பத்திரிக்கைக்கு‍ பதிலளித்து‍ நெல்லி ப்ளை என்ற புனை பெயரில் கடிதம் எழுதினார். அந்த பத்திரிக்கை ஆசிரியர் அவரை வேலைக்கு‍ அழைத்தார். ஆனால் பெண் என்பதால் வேலை தர மறுத்தார். பின் தொடர்ந்து‍ முயன்று‍ வேலையில் அமர்ந்தார். பெண் தொழிலாளிகளின் துயரங்களை எழுதினார். ஒரு‍ கட்டத்துக்கு‍ மேல் சாதாரண விசயங்களை எழுதுமாறு‍ கட்டாயப்படுத்தப்பட்டார். ஒரு‍ மனநோயாளியாக நடித்து‍ பத்து‍ நாட்கள் போய்க் காப்பகத்தில் இருந்து‍ அதை எழுதினார். மனநோய் பற்றிய மருத்துவம், நீதித்துறை, காப்பக நிர்வாகம் அனைத்தையும் அம்பலப்படுத்தினார்.

### உலகைச் சுற்றி

80 நாட்களில் உலகம் சுற்றி வரும் பணியை ஏற்று‍ புறப்பட்டார். மிகத் திறமையாக செயல்பட்டு‍ நீராவிக் கப்பல்கள், ரயில்கள் மூலம் 72 நாட்களிலேயே உலகம் சுற்றி திரும்பினார். செய்திகளும் அனுப்பினார்.

மேற்கோள்கள்
-----------

1. ↑  Bill DeMain. "Ten Days in a Madhouse: The Woman Who Got Herself Committed". mental floss. 2010-05-10 அன்று பார்க்கப்பட்டது.
2. ↑  
"அந்த நாள் ஞாபகம் 1889 நவம்பர் 14", *தி இந்து‍ (தமிழ்)*, p. 2, நவம்பர் 14 Check date values in: `|date=, |year= / |date= mismatch` (உதவி); `|access-date=` requires `|url=` (உதவி)
கணிதத்தில் **கிளைன் நான்குறுப்புக்குலம்** (Klein four-group) என்பது முடிவுறு குலங்களில் மிக எளிதான ஒரு சிறிய குலம். ஃபெலிக்ஸ் கிளைன் என்பவர் 1884 இல் அறிமுகம் செய்தது. அவர் ஜெர்மானிய மொழியில், நான்குறுப்புக்குலம் என்ற பொருளுள்ள, 'Vierergruppe' என்று பெயர் வைத்து அறிமுகம் செய்ததால், இன்றும் அதற்கு குறியீடு 'V' என்றே வழக்கில் இருக்கிறது. இதை **இருபடியக் குலம்** (Quadratic Group) என்றும் கூறுவதுண்டு

வரையறை
------

அதனுடைய கெய்லி அட்டவணை பின்வருமாறு:

| \* | *e* | *a* | *b* | *ab* |
| --- | --- | --- | --- | --- |
| *e* | *e*  | *a*  | *b*  | *ab* |
| *a* | *a*  | *e*  | *ab*  | *b* |
| *b* | *b*  | *ab*  | *e*  | *a* |
| *ab* | *ab*  | *b*  | *a*  | *e* |

பண்புகள்
--------

இது ஒரு பரிமாற்றுக் குலம். முற்றொருமை *e* ஐத்தவிர இதர மூன்று உறுப்புகள் ஒவ்வொன்றுக்கும் கிரமம் 2. அதாவது a2 = e, b2 = e, (ab)2 = e.

ஓர் எளிதான முறையில் இன்னொருவிதமாகவும் இக்குலத்தைக் காணமுடியும்.

'மாடுலோ 8' பெருக்கலை செயலியாக வைத்துக்கொண்டு, {1,3,5,7} என்ற கணத்தில் செயல்பட்டால், நமக்குக் கிடைப்பதும் மேலே கூறிய நான்குறுப்புக்குலம் தான். ஏனென்றால்,

32 = 1(mod 8) = 52 = 72; 3 x 5 = 7(mod 8).

இன்னொரு வழி
-----------

ஒரு நீள் சதுரத்தையோ அல்லது சரியான சதுரத்தையோ, கிடைக்கோட்டில் ஒரு பிரதிபலிப்பு, நெடுக்கோட்டில் ஒரு பிரதிபலிப்பு, மற்றும் 180 சுழியளவில் ஒரு சுற்றல், ஆகிய இம்மூன்று செயலிகளுக்கு உட்படுத்தினால், இதே நான்குறுப்புக்குலம் தான் கிட்டும். நான்கு கோண உச்சிகளை 1, 2, 3, 4 என்ற வரிசையில் பெயரிட்டால் இம்மூன்று செயலிகளையும், கீழ்வரும் வரிசைமாற்றங்களால் குறிப்பிடலாம்:

((1,3)(2,4)), ((1,2)(3,4)), ((1,4)(2,3)).
ஆக, இம்மூன்றும், முற்றொருமை ((1)(2)(3)(4)) உடன் கூடி, கிளைன் நான்குறுப்புக்குலமாகிறது.
அ. இராகவனின் நூலில் சோடச அன்னச் சங்கிலிக் கிளை விளக்கு எனக் குறிப்பிட்டுள்ள கிளை விளக்கு.
**கிளை விளக்கு** பல கிளைகளுடன் கூடிய குத்து விளக்கின் வடிவம் கொண்டது. இவ்வகை விளக்குகளைக் கோயில்களிலும், வீடுகளில் சிறப்புத் தேவைகளுக்கும் பயன்படுத்தலாம். பெரிய அளவிலான இவ்வகை விளக்குகள் பல்வேறு இடங்களில் காணப்படுகின்றன.

அமைப்பு
-------

இவ்விளக்குகளில் நடுவில் ஒரு உயரமான தண்டும், அதிலிருந்து பல அடுக்குகளில் கிளைத்துச் செல்லும் பல விளக்குகளும் அமைந்திருக்கும். கீழுள்ள கிளைகள் அகன்றும் அடுக்குகளில் மேல்நோக்கிச் செல்லும்போது மேல் அடுக்குகள் பெரும்பாலும் ஒடுங்கிச் செல்லும். இவ்விளக்குகள் பித்தளை முதலிய உலோகங்களால் செய்யப்படுகின்றன. இவ்விளக்குகள் கூடிய ஒளியைப் பெறுவதற்காகவும் அலங்காரத்துக்காகவும் உருவாக்கப்படுகின்றன. பல்வேறு உயரங்களில் உருவாக்கப்படும் இவ்விளக்குகளிற் பெரியவை ஆறடி வரை உயரம் கொண்டவையாக இருக்கலாம். நடுத்தண்டின் உச்சியில் குத்து விளக்குகளில் இருப்பதைப் போலவே அன்னப் பறவை அல்லது வேறு உருவங்கள் இருக்கும். இவ்வகை விளக்குகளில் இந்த உருவங்கள் சிக்கலான உருவங்களைக் கொண்டவையாகவும், நுணுக்கமான வேலைப்பாட்டுடன் கூடியவையாகவும் அமைந்திருக்கும்.

கிளை விளக்குகள் சில
-------------------

அ. இராகவன் தனது நூலில் தமிழ்நாட்டில் காணப்படும் பின்வரும் கிளை விளக்குகளைப் பட்டியல் இட்டு அவற்றை விளக்கியுள்ளார்.

* சோடச அன்னச் சங்கிலிக் கிளை விளக்கு
* திருப்பதி கிளை விளக்கு
* அன்னலட்சுமி கிளை விளக்கு
* கின்னரிக் கிளை விளக்கு
* தாமரைக் கிளை விளக்கு

மேற்கோள்கள்
-----------

1. ↑  இராகவன், அ. தமிழ்நாட்டுத் திருவிளக்குகள், சந்தியா பதிப்பகம், சென்னை, 2014. பக். 143, 147, 148
2. ↑  இராகவன், அ. 2014. பக். 142 - 156
**லாத்வியா தேசிய தாவரவியல் பூங்கா** *(National Botanic Garden of Latvia)* லாத்வியா நாட்டின் சலாசுபில்சு நகரத்தில் அமைந்துள்ள ஒரு தாவரவியல் பூங்காவாகும். பால்டிக் நாடுகளில் காணப்படும் பெரிய தாவரவியல் பூங்காங்களில் இதுவும் ஒன்றாகும்.

வரலாறு
------

லாத்வியா தேசிய தாவரவியல் பூங்கா 956 ஆம் ஆண்டு துவங்கப்பட்டதாக சொல்லப்படுகிறது என்றாலும் ஆனால் வரலாற்றை பின்னோக்கினால் இது 1836 ஆம் ஆண்டிலேயே இருந்த்தாக அறியமுடிகிறது. கிறிசுடியன் வில்லெம் சுகோச் ஸ்சோச் என்பவர் ஒரு வணிக நாற்றங்காலாக இதை தொடங்கியுள்ளார். பிற்காலத்தில் இரண்டாம் உலகப் போருக்கு முன்னதாக இப்பூங்கா சலாசுபில்சு நகருக்கு இடமாற்றம் செய்யப்பட்டு பால்டிக் நாடுகளில் ஒரு மிகப்பெரிய பூங்காவாக கருதப்பட்டது. 1944 ஆம் ஆண்டு பின்பு நாட்டுடமைப் பரிசோதனைப் பூங்காவாக மாற்றப்பட்டு பின்னர் 1956 ஆம் ஆண்டு முதல் லாத்வியாவின் அறிவியல் அகாடமி கட்டுப்பாட்டின் கீழ் கொண்டுவரப்பட்டது .

தாவரவியல் ஆராய்ச்சிகள் மேற்கொள்ளுதல் மற்றும் அலங்காரத் தாவரங்களை வளர்த்தல், தாவரங்கள் சேகரித்தல், அவற்றை அறிமுகப்படுத்துதல், தாவர மரபியல் மற்றும் இனப்பெருக்கம் பற்றிய ஆராய்ச்சி, இத்தகைய ஆராய்ச்சி முடிவுகளை பரவலாக்கம் செய்தல் போன்றவை லாத்வியா தேசிய தாவரவியல் பூங்கா அமைக்கப்பட்டதன் நோக்கங்கள் ஆகும். இந்த பூங்கா 130 எக்டர் நிலப்பரப்பில் அமைக்கப்பட்டுள்ளது .14 ,௦௦௦ வகையான தாவரங்களும் குறிப்பாக 5000 மரங்களும் 1400 சிர்கா பசுமை வீடுகளுக்குகந்த தாவரங்களும் இங்கு உள்ளடங்கியுள்ளன. அறிவியல் பயன்பாட்டைத் தவிர்த்து ஒரு பிரபலமான பொழுதுபோக்கு பூங்காவும் இப்பூங்கா திகழ்கிறது.

மேற்கோள்கள்
-----------

1. 1 2 3  "History". National Botanic Garden of Latvia. 16 February 2017 அன்று பார்க்கப்பட்டது.
2. 1 2  "National Botanic Garden of Latvia". Botanic Gardens Conservation International.
3. ↑  "WELCOME TO NATIONAL BOTANIC GARDEN". National Botanic Garden of Latvia. 16 February 2017 அன்று பார்க்கப்பட்டது.
|  |
| --- |
|  |
| **தமிழ் இயங்குபடம்** |
| அண்ணமார் சாமி கதை |
| இனிமே நாங்கதான் |
| புரட்சித் தலைவன் |
| சுல்தான் |
| எசுரேற் போய்சு |
| **நிறுவனங்கள்** |
| மாய விம்பம் |
| ஓச்சர் கலையகம் |
| தொகு |

தமிழ் மொழியில், தமிழ்ச் சூழலில் வெளிவரும் இயங்குபடங்கள் தமிழ் இயங்குபடங்கள் ஆகும். ஜப்பானியர்கள், அமெரிக்கர் போன்று தமிழர்களுக்கு இத்துறையில் நீண்ட வரலாறு இல்லை. தமிழ்த் திரைப்படங்கள் தமிழர் வாழ்வில் ஆரம்பம் முதலே செல்வாக்கான இடத்தை பெற்றிருந்தாலும், வரைகதைகள் 1980 களில் செல்வாக்கு பெற்று இருந்தாலும் தமிழ் இயங்குபடங்களுக்கான முயற்சிகள் தற்போதுதான் மேற்கொள்ளப்படுகின்றன.

இனிமே நாங்கதான் தமிழில் 2007 வெளிவரவிருக்கும் முழுநீள 3-D தமிழ் இயங்குபடம் ஆகும். இந்த இயங்குபடத்தை சென்னையை சேர்ந்த மாயவிம்பம் ஊடக நிறுவனம் வெளியிடுகின்றது. இந்த நிறுவனம் பொன்னியின் செல்வன் கதையையும் இயங்கு படமாக்கவும் திட்டமிட்டுள்ளது.

வெளி இணைப்புகள்
---------------

* பரணிடப்பட்டது 2007-09-29 at the வந்தவழி இயந்திரம்
* இனிமே நாங்கதான் பரணிடப்பட்டது 2007-09-29 at the வந்தவழி இயந்திரம்
* ரஜனியின் சுல்தான்
* Shrek: கனவே கலைகிறதே
**பிலிப்பீன்சு முள்ளம்பன்றி** *(Philippine porcupine*) அல்லது **பலவான் முள்ளம்பன்றி** (***கிசுடிரிக்சு புமிலா***) என்பது பிலிப்பீன்சில் உள்ள பலவான் தீவில் கிசுடிரிசிடே (பழைய உலக முள்ளம்பன்றிகள்) குடும்பத்தினைச் சார்ந்த கொறிணி ஆகும். இது அகணிய உயிரியாகும். இது உள்நாட்டில் *துரியன்* அல்லது *லேண்டக்* என்று அழைக்கப்படுகிறது.

விளக்கம்
--------

வெளிப்படையாக, இதன் எண்ணிக்கை நிலையானது. ஆனால் இது தென்னந்தோப்புகளில் தீங்குயிரிகள், என விவசாயிகளால் துன்புறுத்தப்படுவதாகக் கூறப்படுகிறது. உள்நாட்டில் அசாதாரணமானது. மலைகள் மற்றும் தாழ் நிலங்களில் முதன்மை மற்றும் இரண்டாம் நிலை காடுகளில் இச்சிற்றினம் காணப்படுகின்றது. இந்த சிற்றினம் குகைகளிலும் வாழ்கிறது. ஆனால் பொதுவாக மரங்களின் அடியில் அல்லது பாறை பிளவுகளில் காணப்படுகிறது. இது பலவான் விலங்கின பகுதியில் மட்டுமே காணப்படும் அகணிய உயிரி. இது புசுங்கா, கலாய்ட் மற்றும் கொரோன் தீவுகளிலும், புவேர்ட்டோ பிரின்செசா நிலத்தடி நதி தேசிய பூங்கா மற்றும் எல் நிடோவின் வனப்பகுதிகளிலும் உள்ள பிரதான நிலப்பரப்பில் பதிவு செய்யப்பட்டுள்ளது.

இந்த பாலூட்டிக்கு இயற்கை எதிரிகள் எதுவும் இல்லை. முள்ளெலும்புகளின் வெளிப்புற உறை இதன் பாதுகாப்பு அமைப்பாகச் செயல்படுகிறது. இதன் உடல் நீளம் சுமார் 42–93 cm (1.38–3.05 அடி) ஆகும். வாலில் நீளம் சுமார் 2.5–19 cm (0.98–7.48 அங்) ஆகும். இதனுடைய உடல் எடை 3.8–5.4 kg (8.4–11.9 lb) வரை உள்ளது.

மேற்கோள்கள்
-----------

1. ↑  Clayton, E. (2018). "*Hystrix pumila*". *IUCN Red List of Threatened Species* **2018**: e.T10753A22231557. doi:10.2305/IUCN.UK.2018-1.RLTS.T10753A22231557.en.. பார்த்த நாள்: 14 November 2021.

மேலும் படிக்க
-------------

விக்கிமீடியா பொதுவகத்தில்,  
 ***Hystrix pumila***   
என்பதின் ஊடகங்கள் உள்ளன. 

* Woods, C. A.; Kilpatrick, C. W. (2005), "Hystricognathi", in Wilson, D. E.; Reeder, D. M. (eds.), *Mammal Species of the World: a Taxonomic and Geographic Reference* (3rd ed.), Baltimore: Johns Hopkins University Press, pp. 1538–1600, ISBN 0-8018-8221-4

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1767321
* விக்கியினங்கள்: Hystrix pumila
* ARKive: hystrix-pumila
* BioLib: 36965
* EoL: 999282
* GBIF: 5219889
* iNaturalist: 44176
* IRMNG: 10226626
* ITIS: 584686
* IUCN: 10753
* MSW: 13400063

 |
**கிளைவழி கள்ளர்கள்** (Kilaivazhi Kallar) எனப்படுவோர் தமிழகத்தில் உள்ள போர்க்குடி கள்ளர் சமூகத்தின் கிளைப்பிரிவுகளில் உள்ள ஓர் இனக்குழுவினர் ஆவர். இவர்களும் முக்குலத்தோர்களின் ஒரு பிரிவினர் ஆவர்.

வரலாறு
------

தமிழ்நாட்டில், வாழ்ந்து வருகின்ற கள்ளர் மரபினரின், ஒரு பிரிவினர்கள் கிளைவழி கள்ளர்கள் என அழைக்கப்படுகின்றனர். இவர்கள் தங்கள் பெயருக்கு பின்னால் அம்பலக்காரர்,சேர்வைக்காரர் பட்டப்பெயர்களை பயன்படுத்துகிறார்கள். இவர்கள் தாய்வழி உறவு முறையை பின்பற்றும் பழக்கமுடையவர்கள். இவர்கள் அரசியான், அரியாதன் , பிச்சையா, சோழான் , அரசனன் , தொண்டைமான், குருவிலி என்ற எழுகிளைகளை பயன்படுத்துகின்றனர். இக்கிளைப்படி தாய்மாமனும், சகோதரி மகளும் ஒரே கிளையை சார்ந்தவர்களாவர். இவர்களிடம் தாய்மாமன் மற்றும் அக்காள் மகளை, திருமணம் செய்யும் முறை முற்றிலுமாக தடைசெய்யப்பட்ட ஒன்று.

சிவகங்கை மாவட்டத்தில், இவர்கள் வாழ்ந்து வருகின்ற பகுதியை பதினான்கு நாடுகளாக பிரித்துள்ளனர். அவைகள் குன்னங்கோட்டை, தென்னிலை, உஞ்சனை, இரவுசேரி, செம்பொன்மாரி கப்பலூர், இரும்பா, சிலம்பா, வடம்போகி, தேர்போகி, கோபால, ஏழுகோட்டை, ஆற்றங்கரை, முத்து நாடுகள் ஆகும்.

பதினான்கு நாடுகளுக்கும் தலைமையாக உஞ்சனை, செம்பொன்மாரி, தென்னிலை, இரவுசேரி நாட்டின் அம்பலங்கள் அல்லது நாட்டார்கள் உள்ளனர். கண்டதேவி பகுதியில் உள்ள சொர்ணமூர்த்தீஸ்வரர் கோயிலில் இவர்களுக்கு முதல் மரியாதை அளிக்கப்படுகிறது.

கிளைவழி நாட்டார் கள்ளர்கள் திருமண சடங்கின் போது இருவீட்டார்களும், அவர்களின் பண்பாட்டின் அடையாளமாக வளரியை மாற்றிக் கொண்டிருந்திருக்கிறார்கள். வளரியை அனுப்பி மணமகளை அழைத்து வாருங்கள் "send the valari and bring the bride" என்று கூறியுள்ளார்கள்.

மேற்கோள்கள்
-----------

1. ↑   *Castes And Tribes Of Southern India Vol. 3*. 1909. பக். 72,73. .
2. ↑  உ.கஸ்தூரி காந்தி (1986). *நாட்டார் வாழ்வியலும் பண்பாடும்*. சென்னை: அன்னம். பக். 23. .
3. ↑  "கண்டதேவி கோயில் திருவிழா". தினமணி.
4. ↑   *Ethnographic Notes in Southern India*. 1906. பக். 559. .
**பிலிப்பே டி ஒலிவேரா** 17 ஆம் நூற்றாண்டின் முற்பகுதியில் இலங்கையிலிருந்த போத்துக்கீசத் தளபதிகளுள் ஒருவர். 1619 இல் இவரின் தலைமையில் வந்த படையினரே யாழ்ப்பாண அரசைக் கைப்பற்றி அதனைப் போத்துக்கீசரின் நேரடி ஆட்சியின்கீழ் கொண்டுவந்தனர். இதன் பின்னர் இப்பகுதியின் "கப்டன் மேஜரா"க ஒலிவேராவே நியமிக்கப்பட்டார். கடும் போக்குக் கத்தோலிக்கரான இவர், பிரபலமான நல்லூர்க் கந்தன் கோயில் உட்பட, யாழ்ப்பாணத்திலிருந்த பல இந்துக் கோயில்களை இடிப்பித்தார். நல்லூர் கோயில் அழிக்கப்பட்டது தொடர்பாக குவைறோஸ் பாதிரியார் தானெழுதிய நூலில் பின்வருமாறு குறிப்பிடுகின்றார்:

"பிலிப்பே டி ஒலிவேரா பெப்ரவரி 2 ஆம் திகதி நல்லூருக்குச் சென்று இந்துக்களால் பெரிதும் மதிக்கப்பட்ட பெரிய கோயிலைத் தரைமட்டமாக்கும்படி ஆணையிட்டான். கோயிலை இடியாது விடுவதற்காக, வேண்டியவனைத்தும் தருவதாகவும், வீடுகள் கட்டித்தருவதாகவும் பலமுறை இந்துக்கள் கேட்டுக்கொண்டது, கோயிலை இடிக்கவேண்டுமென்ற அவனது விருப்பத்தை மேலும் அதிகரித்தது. ஏனெனில் அவன் ஒரு மகத்தான கிறிஸ்தவனாவான்.".
யாழ்ப்பாண அரசின் கீழிருந்த பகுதிகளின் தலைநகரமாக யாழ்ப்பாண நகரத்தை உருவாக்கியவரும் இவரே. சுமார் எட்டு வருடங்கள் கப்டன் மேஜராக யாழ்ப்பாணத்தை நிர்வகித்துவந்த ஒலிவேரா, 1627 ஆம் ஆண்டு மார்ச் 22 இல் தனது 53 ஆவது வயதில் யாழ்ப்பாணத்தில் இறந்தார்.

பிற சமயங்களின்பால் கடுமையாக நடந்து கொண்டாலும், யாழ்ப்பாணத்தில் ஏழைகளுக்கும், விதவைகள் முதலியவர்களுக்கும் பயன்படும்வகையில் "மிசரிக்கோடியா" என்று அழைக்கப்பட்ட வைத்தியசாலையொன்றைத் தன் சொந்தச் செலவிலேயே கட்டிக்கொடுத்ததாகச் சொல்லப்படுகிறது. எல்லோரும் ஒலிவேராமீது அன்பு கொண்டிருந்ததாகவும், அவரை "பிலிப்பே ராஜா" என்றே அழைத்து வந்ததாகவும் குவைறோஸ் பாதிரியார் குறிப்பிடுகின்றார். 1627 பெப்ரவரி 20 ஆம் திகதி யாழ்ப்பாணத்தை உலுக்கிய சூறாவளியின் போது, அவரது வீட்டில் ஒதுங்கிய மக்கள் மீது அவர் காட்டிய அக்கறையையும் அவர்கள் தொடர்பில் அவர் நடந்துகொண்ட விதம் பற்றியும் குவைறோஸ் உயர்வாகப் பேசியுள்ளார்.

குறிப்புகள்
-----------

1. ↑  Fernao De Queyroz, The Temporal and Spiritual Conquest of Ceylon, (translated by Perera, S.G. from Portuguese), Colombo, 1930, (மறுபதிப்பு: Asian Educational Services Vol II, 1992, New Delhi, p.243)

இவற்றையும் பார்க்கவும்
----------------------

* யாழ்ப்பாணத்தில் போத்துக்கீசர் ஆட்சி
பிலியசின் அமைவிடம்
**பிலியஸ்** (**Phlius**, கிரேக்கம்: Φλιοῦς ) அல்லது **Phleius** ( Φλειοῦς ) என்பது பண்டைய கிரேக்கத்தின், பெலொப்பொனேசியாவின் வடகிழக்கு பகுதியில் உள்ள ஒரு சுதந்திர நகர அரசாகும். **ஃபிலியாசியா** ( Φλιασία ) என அழைக்கப்படும் ஃபிலியசின் பிரதேசம், வடக்கே சிசியோனியா, மேற்கில் ஆர்காடியா, கிழக்கில் கிளியோனே, தெற்கில் ஆர்கோலிஸ் ஆகியவற்றை எல்லைகளாக கொண்டுள்ளது. இந்தப் பிரதேசம் கடல் மட்டத்தில் இருந்து 900 அடிகள் (270 m) உயரத்தில் உள்ள ஒரு சிறிய பள்ளத்தாக்கு ஆகும். இது மலைகளால் சூழப்பட்டுள்ளது. அதில் இருந்து ஒவ்வொரு பக்கத்திலும் ஓடைகள் பாய்ந்து, சமவெளியின் நடுவில் பாயும் அசோபஸ் ஆற்றுடன் கலக்கின்றன. சமவெளியின் தெற்குப் பகுதியில் உள்ள மலை, அசோபஸ் நீரூற்றுகளின் முக்கிய ஆதாரமாக இருந்தது. அது கார்னேட்ஸ் (Καρνεάτης) என்று அழைக்கப்பட்டது. ஃபிலியஸின் பிரதேசம் பழங்காலத்தில் அங்கு உற்பத்தியாகும் மதுவுக்காக கொண்டாடப்பட்டது.  இசுட்ராபோவின் கூற்றுப்படி, நாட்டின் பண்டைய தலைநகரம் செலோஸ் மலையில் உள்ள அரேதிரியா (Ἀραιθυρέα) ஆகும். இது ஓமரால் குறிப்பிடப்பட்டுள்ளது. ஆனால் பின்னர் மக்கள் அதை விட்டு வெளியேறி 30 ஸ்டேடியா தொலைவில் ஃபிலியசைக் கட்டினார்கள். எனினும், பௌசானியாஸ் எந்த இடம்பெயர்வு பற்றியும் பேசவில்லை. ஆனால் பண்டைய தலைநகரம் அராண்டியா (Ἀραντία) என்ற பெயரால் அழைக்கப்பட்டது என்று கூறுகிறார். அதன் நிறுவனர் அராஸ் என்பவராவார். பின்னர் அது அராசின் மகளால் அரேதிரியா என்று அழைக்கப்பட்டது. இது இறுதியாக சீசஸின் மகனும், டெமினஸின் பேரனான ஃபிலியாசினால் பிலியஸ் என்ற பெயரைப் பெற்றது என்று கூறுகிறார். பிலியஸ் சிசியோனிலிருந்து வந்த ரெக்னிடாசின் தலைமையில் டோரியர்களால் கைப்பற்றப்பட்டார். அதனால் இங்கு வசிப்பவர்களில் சிலர் சாமோசுக்கு குடிபெயர்ந்தனர், மற்றவர்கள் கிளாசோமெனேவுக்கு குடிபெயர்ந்தனர்; சமோசுக்கு குடியேறியவர்களில் ஹிப்பாசஸ் என்பவர் இருந்தார், அவரின் வம்சாவளியைச் சேர்ந்தவர் பித்தாகரசு ஆவார். 

ஃபிலியஸ் பிரபுக்களால் ஆளப்பட்டது.  ஃபிலியஸ் 200 வீரர்களை தெர்மோபைலே சமருக்கு அனுப்பியது. அடுத்து 1000 வீரர்களை பிளாட்டீயா சமருக்கு அனுப்பினார். புவியியல் ரீதியாக ஆர்கோசுக்கு நெருக்கமாக இருந்தாலும், இது எசுபார்த்தாவின் கூட்டாளியாகவும் பெலோபொன்னேசியன் கூட்டணியின் உறுப்பினராகவும் இருந்தது. பெலோபொன்னேசியப் போரின் முழு காலத்திலும் இது எசுபார்த்தாவுக்கு விசுவாசமாகவும் ஆர்கோசுக்கு எதிராகவும் இருந்தது. 


| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி

 |
| புவிசார் | 
* Pleiades

 |
| மற்றவை | 
* IdRef

 |

குறிப்புகள்
-----------

1. ↑  Athen. 1.27d.
2. ↑  Diogenes Laërtius 1.12, 8.8; Cicero *Tusc.* 5.3
**கே. கே. சைலஜா டீச்சர்**  ( நவம்பர் 20, 1956 ல் பிறந்தார்) என்பவர் இந்திய அரசியல்வாதியும், கேரள சுகாதார மற்றும் சமூக நலத்துறை முன்னாள் அமைச்சரும், கூத்துப்பறம்பு சட்டமன்றத் தொகுதியின் தற்போதைய சட்டமன்ற உறுப்பினர் ஆவார். பினராயி விஜயனின் 2016 அமைச்சரவையின் இரண்டு பெண் அமைச்சர்களில் இவரும் ஒருவர் ஆவார். இவரின் சொந்த ஊர் கேரளத்தின்ன் கண்ணூர் மாவட்டத்தில் உள்ளது.

தனிப்பட்ட வாழ்க்கை
------------------

இவரின் கணவர் பாஸ்கரன் ஆவார். ஷோபித் மற்றும் லசித் என இரு மகன்கள் இவருக்கு உள்ளனர்.

பொது வாழ்க்கை
-------------

சிபிஎம் கட்சியின் மத்திய குழு உறுப்பினர். ஜனாதிபத்திய மகிள் குழுவின் மாநில செயலாளர். மூன்று முறை சட்டமன்ற உறுப்பினராக இருந்தவர். பினராயி விஜயனின் 2016 அமைச்சரவையில் சுகாதாரம், குடும்ப நலத்துறை அமைச்சராக இருந்தார். கேரளத்தில் நிபா தீநுண்மம், கொரோனா வைரசு போன்றவைகளினால் தொற்றை சிறப்பாக கையண்டு செயல்பட்டதற்காக. இவர் பலராலும் பாராட்டப்பட்டார். 2021 கேரள சட்டமன்றத் தேர்தல்  மட்டனூர் சட்டமன்றத் தொகுதியில் இருந்து கேரள சட்டமன்றத்துக்கு தேர்ந்தெடுக்கபட்டார். இந்நிலையில் பிரனாய் விஜயனின் 2021 அமைச்சரவையில் இவருக்கு மீண்டும் வாய்ப்பு வழங்கப்படாதது பலராலும் விமர்ச்சிக்கப்பட்டது.

மேற்கோள்கள்
-----------

1. ↑  உலகப் புகழ்பெற்றாலும் இன்னொரு வாய்ப்பில்லை, 23 மே, 2021 இந்து தமிழ் நாளிதழ்
**பாசிலோசாரசு** (*Basilosaurus*) அல்லது **சியூக்ளோடான்** (*Zeuglodon*) மற்றும் **இராச பல்லி** (*king lizard*) எனும் இது, 34 - 40 மில்லியன் ஆண்டுகளுக்கு முன்பு இயோசீன் காலத்தின் கடைசியில் வாழ்ந்த ஆரம்பகால திமிங்கில வகையைச்சார்ந்த ஒரு பேரினமாகும். இதன் முதல் தொல்லுயிர் படிமம், ஐக்கிய அமெரிக்காவில் கண்டுபிடிக்கப்பட்டது. ஆரம்பத்தில் ஒருவித ஊர்வன என்று நம்பப்பட்டாலும், பின்னர் அது ஒரு கடல் பாலூட்டியாக இருக்க வேண்டுமென்று, இவ்விடத்திலிருந்து பின்னொட்டு (*suffix*)- "சாரசு" (*Saurus*), மூலம் பின்னர் கண்டறியபட்டது.

திமிங்கில வரிசை
---------------

சிட்டேசியா என்னும் திமிங்கில வரிசையைச் சார்ந்த பாசிலோசாரசு, இயோசீன், மற்றும் ஆலிகோசீன் புவியியற் காலங்களைச் சார்ந்த அடுக்குகளில் இதன் தொன்மப் படிமங்கள் அகப்படுகின்றன. மேலும், அவைகளின் பாசில்கள், எகிப்தின் லிபியா பாலைவனத்திலும், பிரிட்டன் மற்றும் வட அமெரிக்காவின் பகுதிகளிலும் பெருமளவில் காணப்படுகின்றன.

பாசிலோசாரஸ், திமிங்கில வரிசையில் இடம்பெற்றிருந்தாலும் அவைகள் கடலில் வாழ்ந்திருக்கவில்லை மாறாக, நிலத்தில் வாழ்ந்த ஊனுண்ணி வரிசையைச் சார்ந்த "கிரியோடான்டா" எனும் கிளையிலிருந்து பரிணமித்திருக்கலாம் என்று ஆய்வாளர்கள் கருதுகின்றனர்.

சியூக்ளோடான் வரிசை
------------------

தொன்மைப் புவியியல் காலத்தில் இருந்த திமிங்கிலங்களை, ஆதித் திமிங்கிலங்கள் என வகைப்படுத்தப்பட்ட "ஆர்க்கியோசிடி" (*Archaeoceti*) என்னும் வரிசையில் இந்த "சியூக்ளோடான்" (*Zeuglodon*) பாகுபடுத்தப்பட்டது. பாசிலோசாரசின் உடலமைப்பு ஏறக்குறைய 70 அடிவரையில் நீண்டும், தற்போதுள்ள திமிங்கிலங்களின் உடலைவிட மெல்லியதாகப் பாம்பு வடிவில் இருந்திருக்கக்கூடுமென்றும், மேலும் இது, மெல்லவே நீரில் நீந்தியிருக்க வேண்டுமென்றும் குறிப்பிடப்பட்டுள்ளது.

இவற்றையும் பார்க்கவும்
----------------------

* தொன்மாக்கள் பட்டியல்

சான்றாதாரங்கள்
--------------

1. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
2. ↑  **Lua error in Module:Citation/CS1/Date\_validation at line 148: attempt to index field 'quarter' (a nil value).**
3. 1 2 3  **Lua error in Module:Citation/CS1/Date\_validation at line 148: attempt to index field 'quarter' (a nil value).**
**கே. கணேஷ்** (2 மார்ச் 1920 – 5 சூன் 2004) இலங்கையின் மலையகத்தின் மூத்த எழுத்தாளர்களில் ஒருவர்.

வாழ்க்கைச் சுருக்கம்
--------------------

கண்டியில் உள்ள அம்பிட்டி என்னும் இடத்தில் பிறந்த கணேஷ் கண்டி புனித அந்தோனியார் கல்லூரியிலும், பின்னர் மதுரை தமிழ்ச் சங்கத்திலும், திருவையாறு ராஜா கல்லூரியிலும் கல்வி கற்றார்.

எழுத்தாளராக
-----------

நவசக்தி, லோகசக்தி ஆகிபோன்ற தமிழக இதழ்களில் கவிதைகள் எழுதினார். 1940களில் மணிக்கொடி இதழில் இரண்டு சிறுகதைகள் எழுதியுள்ளார். வீரகேசரி, தேசாபிமானி ஆகியவற்றில் சிறுகதைகள் எழுதினார். 1940களின் பிற்பகுதியில் வீரகேசரியில் ஆசிரியர் குழுவிலும், 1950களில் சுதந்திரனில் செய்தியாசிரியராகவும் பணியாற்றினார்.

கணேஷ் தமிழகத்திலும் இலங்கையிலும் முற்போக்கு எழுத்தாளர் சங்கத்தை ஆரம்பிப்பதில் பங்காற்றியவர். 1940களின் நடுப்பகுதியில் இலங்கை வந்த எழுத்தாளர் முல்க்ராஜ் ஆனந்த் முன்னிலையில் இலங்கை எழுத்தாளர் சங்கத்தை ஆரம்பித்தார். சுவாமி விபுலாநந்தரைத் தலைவராகக் கொண்ட இச்சங்கத்தின் செயலாளராக கணேஷ் விளங்கினார்.

1946 இல் 'பாரதி' என்ற முற்போக்குக் கலை இலக்கிய இதழை கே. இராமநாதனுடன் இணைந்து தொடங்கி 1948 வரை நடத்தினார்.

மொழிபெயர்ப்புத் துறையில்
------------------------

மொழிபெயர்ப்புத் துறையில் கணேஷின் பங்களிப்பு குறிப்பிடத்தக்கது. முல்க்ராஜ் ஆனந்த், கே. ஏ. அப்பாஸ், லூ சுன், ஹோ சி மின், சாந்தோர் பெட்டோஃபி முதலிய எழுத்தாளர்களின் படைப்புக்களை கணேஷ் தமிழுக்குத் தந்துள்ளார். கணேஷின் மொழிபெயர்ப்பு நூல்களின் எண்ணிக்கை 22 ஆகும்.

### மொழிபெயர்ப்பு நூல்கள்

* தீண்டத்தகாதவன் (முல்க்ராஜின் ஆங்கிலப் புதினம் Untouchables (1947)
* குங்குமப்பூ (1956, கே. ஏ. அப்பாசின் புதினம்)
* அஜந்தா (கே. ஏ. அப்பாசின் புதினம்)
* ஹோசிமின் கவிதைகள் (1964)
* லூசுன் சிறுகதைகள
* உக்ரேனிய அறிஞர் இ்வன்ஃபிராங்கோ கவிதைகள் (1994)
* பாரதி பக்தன் பார்பரா கவிதைகள் (1989)

விருதுகள்
---------

* இலக்கியச் செம்மல் (1991), தேசிய விருது
* கலாபூஷணம் (1995), தேசிய விருது
* விபவியின் சிறந்த மொழிபெயர்ப்பு நூலுக்கான விருதுகள் இரு முறை.
* கனடாவின் 'இலக்கியத் தோட்டத்தினால்' 2003 ஆம் ஆண்டுக்கான இயல் விருது அளிக்கப்பட்டது.

மறைவு
-----

கே. கணேஷ் 2004 ஆம் ஆண்டில் தனது 86வது வயதில் மலையகத்தின் தலாத்து ஓயா என்ற ஊரில் காலமானார்.

தொடர்புபட்ட கட்டுரைகள்
----------------------

* இலங்கை எழுத்தாளர் சங்கம்
* இலங்கை முற்போக்கு எழுத்தாளர் சங்கம்

வெளி இணைப்புகள்
---------------

* *எத்தனை நாள் துயின்றிருப்பாய் என்னருமைத் தாய்நாடே!* - நூலகம் திட்டம்
* *இளைஞன் ஏர்கையின் திருமணம்* - நூலகம் திட்டம்
* *போர்க்குரல்* - நூலகம் திட்டம்